**Rámcová dohoda o nájme, montáži a demontáži lešenia č.: [●]/2023**

uzatvorená podľa § 663 a nasl. a § 721 a nasl. zákona č. 40/1964 Zb. Občiansky zákonník v znení neskorších predpisov a podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi zmluvnými stranami:

|  |  |
| --- | --- |
| **Objednávateľ/Nájomca:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Zhotoviteľ/Prenajímateľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ/nájomca a zhotoviteľ/prenajímateľ ďalej spolu len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
2. Predmetom tejto zmluvy je prenájom hnuteľnej veci spojený s vykonaním diela podľa špecifikácie:

|  |  |  |  |
| --- | --- | --- | --- |
| **špecifikácia diela/nájmu:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s názvom zákazky ***„Prenájom, montáž a demontáž lešenia“***.  Predmetom zákazky je prenájom pracovného priestorového lešenia vrátane montáže a demontáže lešenia podľa operatívnej potreby objednávateľa, v čase jarnej a jesennej odstávky ZEVO a počas nominálnej prevádzky ZEVO v uzavretom priestore kotlov K1 a K2 (v spaľovacej komore a v konvektívnom ťahu kotlov) a v otvorenom priestore okolo kotlov K1, K2 a ostatných zariadení technológie ZEVO (ďalej len „**predmet nájmu**“) v mieste plnenia tejto zmluvy, pričom sa prenajímateľ zaväzuje, že predmet nájmu dovezie na miesto plnenia, zloží na mieste plnenia, zmontuje na mieste plnenia a odvezie z miesta plnenia po skončení zmluvnými stranami vopred dohodnutej doby nájmu (ďalej spolu len „**dielo**“).  Podrobná špecifikácia predmetu nájmu je uvedená v prílohe č. 1 - Technická špecifikácia k tejto zmluve (ďalej len „**príloha č. 1**“), ktorá je neoddeliteľnou časťou tejto zmluvy.  Montáž a demontáž predmetu nájmu v zmysle prílohy č.1 sa považuje za dielo a na zmluvný vzťah sa v prípadoch neupravených touto zmluvou alebo VOP primerane vzťahujú ustanovenia § 536 a nasl. Obchodného zákonníka. | | | |
| **dodacia lehota:** | Na základe objednávok objednávateľa podľa bodu 11.1 VOP  Časť diela je možné realizovať len počas odstávky ZEVO. Predpokladaný termín odstávky na realizáciu diela je v termíne september/október 2023 a apríl/máj 2024 pričom tento termín odstávky je objednávateľ oprávnený zmeniť. Objednávateľ sa zaväzuje oznámiť zhotoviteľovi presný termín konania odstávky tridsať (30) dní vopred. | | |
| **miesto plnenia:** | Zariadenie na energetické využitie odpadu (ZEVO)  Vlčie hrdlo 72, 821 07 Bratislava (ZEVO)  Sídlo objednávateľa | | |
| **zmluvná cena:** | Uvedená v prílohe č.2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa (ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že osobitné ustanovenia o objednávkach podľa čl. XI. VOP platia v primeranom rozsahu, pričom kupujúci je oprávnený objednať predmet nájmu aj telefonicky s určením termínu dodania, množstva a odberného miesta. V prípade telefonickej objednávky je kupujúci povinný zaslať predávajúcemu písomne e-mailom objednávku do jedného (1) pracovného dňa od telefonickej objednávky a predávajúci je povinný túto objednávku potvrdiť do jedného (1) pracovného dňa odo dňa prijatia tejto telefonickej objednávky. 2. Zhotoviteľ sa zaväzuje montovať a demontovať predmet nájmu podľa potreby objednávateľa nepretržite sedem (7) dní v týždni dvadsaťštyri (24) hodín denne, pričom podrobná špecifikácia dodacích lehôt je uvedená v prílohe č. 1. 3. Zhotoviteľ sa zaväzuje vykonávať kontroly na predmete nájmu najmenej jedenkrát (1x) za týždeň. 4. Zhotoviteľ je povinný vykonávať montáž a demontáž diela len prostredníctvom odborne spôsobilých osôb, čo je povinný objednávateľovi kedykoľvek počas výkonu prác na diele preukázať. 5. Dobu nájmu diela je objednávateľ oprávnený predĺžiť alebo skrátiť jednostranným písomným oznámením doručeným zhotoviteľovi najmenej dva (2) dni vopred. 6. Zhotoviteľ sa zaväzuje zabezpečiť, aby každá oprávnená osoba, ktorá sa bude na vykonávaní diela podieľať mať: 7. platný preukaz, osvedčenie alebo doklad uvedený v prílohe č. 1a podľa § 16 ods. 1 písm. b) zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, 8. platné oprávnenie na montáž a demontáž lešenia (lešenár),   pričom objednávateľ je oprávnený kedykoľvek vykonávať kontrolu dodržiavania týchto opatrení v zmysle tohto bodu tejto zmluvy.   1. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu. Predmetom fakturácie budú len skutočne vykonané práce a dodané náhradné diely. 2. Zhotoviteľ je povinný v čase podpisu tejto zmluvy mať platne uzatvorenú poistnú zmluvu na poistenie zodpovednosti za škodu spôsobenú pri výkone predmetu zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [●] na poistnú sumu minimálne vo výške 50 000,00 EUR *(slovom: päťdesiat tisíc eur).* | |

* 1. Táto zmluva sa považuje za odstávkovú zmluvu podľa bodu 6.7 VOP: **áno**  ; **nie**
  2. Zhotoviteľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u zhotoviteľa predmet nájmu. Predpokladané množstvo predmetu nájmu uvedené v tejto zmluve nie je pre objednávateľa záväzné. Skutočne objednané množstvo predmetu nájmu počas trvania tejto zmluvy môže byť nižšie alebo vyššie ako predpokladané množstvo predmetu nájmu a objednávateľ si vyhradzuje právo neobjednať predmet nájmu. Predmetom fakturácie bude len skutočne dodaný predmet nájmu a sním spojené služby.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú a to na dvanásť (12) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr.

**III. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:

1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
2. materiálov alebo častí diela, ktoré sú výsledkom stavebných prác.
   1. Náklady na vykonanie skúšok znáša zhotoviteľ.
   2. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
   3. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
   4. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
   5. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom   
      a objednávateľom.
   6. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**IV. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
  2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
  3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
  4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa v čase uvedenom v zmluve.
  5. Zhotoviteľ je povinný odovzdať objednávateľovi kópiu strany č. 1 tlačiva sprievodného listu nebezpečného dopadu (ďalej len „**SLNO**“) a kópiu strany č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve. Zhotoviteľ, ktorý zabezpečuje prepravu nebezpečného odpadu a je podľa § 26, ods.1 Zákona o odpadoch odosielateľom odpadu, na SLNO potvrdí príjem odpadu a kópiu strany č. 1   
     a strany č. 4 SLNO odošle spolu s faktúrou objednávateľovi.
  6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
  7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**V. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu   
     a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie   
        o spracúvaní osobných údajov je možné nájsť aj na webovom sídle objednávateľa (ďalej len „**Informácie   
        o ochrane osobných údajov**“).
  2. Zhotoviteľ podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
   2. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
   3. Zhotoviteľ je povinný zabezpečiť dodržiavanie *„Zásady správania sa v areáli OLO“,* ktoré sú zverejnené na webovom sídle objednávateľa <https://www.olo.sk/zasady-spravania-sa-v-areali-olo/>.
   4. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Návrh na plnenie kritérií / Výkaz výmer |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ/Nájomca:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ/Prenajímateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |